Vyf sterf in gru-botsingFoto: Emer-G-Med Vyf mense is dood en talle beseer in ŉ gru-ongeluk in Randjesfontein, Midrand. Volgens Emer-G-Med is hulle saam met paramedici van Netcare 911 omstreeks 16:20 Saterdagmiddag na die toneel op die R562 naby Celliersstraat ontbied, waar ŉ bakkie en ŉ motor gebots het. Drie mans, ŉ vrou en ŉ vierjarige meisie, almal passasiers in die motor, is op die toneel dood verklaar. Die bestuurder was in die wrak vasgekeer en moes met meganiese toerusting verwyder word. Hy het ernstige beserings opgedoen en is in ŉ kritieke toestand na ŉ nabygeleë hospitaal geneem vir behandeling. Foto: Emer-G-Med Die presiese oorsaak van die ongeluk word ondersoek, maar sover lyk dit asof die bestuurder van die motor beheer verloor en op die nat pad gegly het voordat dit in die aankomende verkeer beland het.